section_heading: Format i pravila Dore 2021.
paragraph_text: Dora 2021. imala je jednu festivalsku večer tijekom koje se izvelo 14 pjesama koje je odabrao stručni ocjenjivački sud sastavljen od predstavnika HGU-a, HDS-a i HRT-a te glazbenog kritičara, pjevača/ice s iskustvom nastupa na Eurosongu, skladatelja i tekstopisca. Kriterij za odabir je bio umjetnička vrijednost s naglaskom na kvalitetu glazbe i stihova te cjelokupnog djela, a uz 14 pjesama, žiri je odabrao i 4 rezervne pjesme.